Politisk flertal for at et nyt boligprojekt i Skagen en gang har fået tilladelse, og skal derfor ikke igen i offentlig høring.

Det er byggeri af 20 nye boliger på grunden nær havnen, der gennem flere måneder har været ballade om. Et borgermøde fik i november første udkast til byggeriet stoppet, og siden har bygherren ændret byggeriet, så det passer i stil og højde. En række politikere deriblandt Inger Støtt (Venstre) ville have det nye byggeri i offentlig høring. - Byggeriet er så markant en ændring i området at skagboerne skal have lov at komme med indsigelser,  siger Inger Støtt. Hun håber nu, at utilfredse skagboere vil tage sagen op i  Naturklagenævnet.